Erebinos

A dos **erebinos** (*Erebinae*) é unha subfamilia de insectos lepidópteros, superfamilia dos noctuoideos, pertencente á familia dos erébidos.   

Son avelaíñas que se encintran en todos os continentes excepto na Antártida, pero alcanzan a súa maior diversidade nas rexións tropicais. 

Aínda que non se coñece o número exacto de especies pertencentes aos erebinos, estímase que a subfamilia inclúe ao redor de 10 000.

## Taxonomía 
### Descrición 
A subfamilia foi descrita en 1815 polo zoólogo inglés William Elford Leach. Baseándose en evidencias de estudos de filoxenia molecular, Michael Fibiger e J. Donald Lafontaine,
transferiron os erebinos e especies similares dos noctuidos aos erébidos, e instalaron aos erebinos como unha subfamilia. Posteriormente, a dos catocalinos foi considerada como sinónimo dos erebinos nas clasificacións propostas por Lafontaine e Christian Schmidt. e Zahiri *et al*. O estudo máis recente de Zahriri *et al*. constitúe a base para a definición actual dos erebinos. Sobre a base dun soporte molecular consistente, Zahiri *et al*. identificaron varias sinapomorfías morfolóxicas para a subfamilia: probóscide con vértice liso e *sensilla styloconica* dorsal, sétimo esternito abdominal modificado na femia, dividido en dous lóbulos que rodean o *ostium bursae* (abertura copulatoria feminina). Nas larvas, tubérculos dorsolaterais no segmento A8 e pupas a miúdo cerosas.

As eirugas dos erebinos aliméntanse dunha ampla gama de plantas; moitas especies aliméntanse de gramíneas e leguminosas, e algunhas son pragas do rícino, da cana de azucre, o arroz, así como dos pistachos e as amoras.

As avelaíñas dos erebinos posúen unha serie de adaptacións para defendrese dos depredadores. A maioría das especies teñen as ás posteriores de cores con manchas mesturadas para camuflarse na herba e nos troncos das árbores. Nalgunhas, as ás anteriores son de cores crípticas que ocultan ás posteriores de cores vivas que se poden ver de súpeto cando a avelaíña é molestada no seu descanso. Pénsase que a exposición repentina destas cores brillantes sorprende aos depredadores vertebrados, dándolle tempo ás bolboretas para escaparen. Como outros noctuoideos, as avelaíñas dos erebinos poden detectar as chamadas de morcegos ecolocadores ou doutros depredadores que se achegan grazas aos seus órganos auditivos (tímpanos), que son dos máis sensíbeis da superfamilia.

## Galería 

Pl.6-15-Ugia transversa (Moore, 1882) (Iluza).JPG|Acantholipini: *Ugia transversa*
Audea hypostigmata.JPG|Audeini: *Audea hypostigmata*
Catephia alchymista.jpg|Catephiini: *Catephia alchymista*
Catocala chelidonia uniforma.JPG|Catocalini: *Catocala chelidonia*
Cocytia Durvillei.jpg|Cocytiini: *Cocytia durvillii*
Ercheia multilinea.jpg|Ercheiini: *Ercheia multilinea*
Erebus Macrops.jpg|Erebini: *Erebus macrops*
Callistege.mi.2040.jpg|Euclidiini: *Callistege mi*
Hulodes caranea (Noctuidae Catocalinae).jpg|Hulodini: *Hulodes caranea*
Hypopyra capensis (13890401290).jpg|Hypopyrini: *Hypopyra capensis*
- 8591 – Phoberia atomaris – Common Oak Moth (17082063132).jpg|Melipotini: *Phoberia atomaris*
瞳夜蛾 Ommatophora luminosa (Cramer,1780) (10239537663).jpg|Ommatophorini: *Ommatophora luminosa*
Zale lunata – Lunate Zale Moth (14659256598).jpg|Omopterini: *Zale lunata*
Ophiusa discriminans female dorsal.jpg|Ophiusini: *Ophiusa discriminans*
Pandesma submurina dorsal.jpg|Pandesmini: *Pandesma submurina*
Pericyma_mendax_(Walker,_1858).jpg|Pericymini: *Pericyma mendax*
Dysgonia algira.jpg|Poaphilini: *Dysgonia algira*
Pterocyclophora huntei - Leyte - Philippines - 06-2010 (8372567909).jpg|Sypnini: *Pterocyclophora huntei*
Flickr - ggallice - Thysania zenobia d.jpg|Thermesiini: *Thysania zenobia*

## Notas 
## Véxase tamén 
### Outros artigos 
* Noctuoideos
* Erébidos

### Ligazóns externas 
* Erebinae Leach, 1815
* Erebinae Leach, 1815 en BioLibcz.